turjo4nis/wikipedia-bn-dump-20250701 huggingface dataset:
পাকিস্তানের সাধারণ নির্বাচন, ১৯৭০

ইয়াহিয়া খানের সামরিক শাসনামলে ১৯৭০ সালে পাকিস্তানে প্রথম সাধারণ নির্বাচন অনুষ্ঠিত হয়। পূর্ব পাকিস্তানে ১৯৭০ সালের অক্টোবরে নির্বাচন হওয়ার কথা থাকলেও বন্যার কারণে ডিসেম্বর পর্যন্ত পিছিয়ে যায়। কিছু কিছু ক্ষেত্রে ১৯৭১ এর জানুয়ারি পর্যন্ত পিছিয়ে যায়।

রাজনৈতিক দল ও প্রার্থী 
নির্বাচনে মোট ২৪টি দল অংশ নেয়। ৩০০টি আসনে মোট ১,৯৫৭ জন প্রার্থী অংশগ্রহণ করার জন্য মনোনয়নপত্র জমা দেয়। এর পর কিছু প্রার্থী তাদের প্রার্থীতা প্রত্যাহার করে নেয়। মনোনয়নপত্র বাছাই শেষে ১,৫৭৯ জন প্রার্থী নির্বাচনে প্রতিদ্বন্দিতা করে। আওয়ামী লীগ ১৭০টি আসনে প্রার্থী দেয়। এর মধ্যে ১৬২টি আসন পূর্ব পাকিস্তানে এবং অবশিষ্টগুলি পশ্চিম পাকিস্তানে। জামায়াতে ইসলামি দ্বিতীয় সর্বোচ্চ সংখ্যক প্রার্থী দেয়। তাদের প্রার্থী সংখ্যা ১৫১। পাকিস্তান পিপলস পার্টি মাত্র ১২০ আসনে প্রার্থী দেয়। তার মধ্যে ১০৩ টি ছিল পাঞ্জাব ও সিন্ধু প্রদেশে। পূর্ব পাকিস্তানে তারা কোনো প্রার্থী দেয়নি। পিএমএল (কনভেনশন) ১২৪ আসনে, পিএমএল (কাউন্সিল) ১১৯ আসনে এবং পাকিস্তান মুসলিম লীগ (কাইয়ুম) ১৩৩ আসনে প্রতিদ্বন্দীতা করে।

নির্বাচনে জনগণের ব্যাপক অংশগ্রহণ এবং প্রায় ৬৫% ভোট পড়েছে বলে সরকার দাবি করে। সর্বমোট ৫৬,৯৪১,৫০০ রেজিস্টার্ড ভোটারের মধ্যে ৩১,২১১,২২০ জন পূর্ব পাকিস্তানের এবং ২৩,৭৩০,২৮০ জন ছিল পশ্চিম পাকিস্তানের ভোটার।

জাতীয় পরিষদ নির্বাচনের ফলাফল

প্রদেশওয়ারী ফলাফল 

(বন্ধনীর ভিতরে সংখ্যা মোট ভোটের শতকরা নির্দেশক)

জাতীয় পরিষদে আওয়ামী লীগ ১৬০টি আসনে জয়লাভ করে একক সংখ্যাগরিষ্ঠতা অর্জন করে। সাধারণ নির্বাচনের একই সাথে প্রাদেশিক নির্বাচন অনুষ্ঠিত হয়। এ নির্বাচনেও আওয়ামী লীগ পূর্ব পাকিস্তান প্রাদেশিক পরিষদের ৩০০টি আসনের মধ্যে ২৮৮টিতে জয়লাভ করে। পাকিস্তান পিপলস পার্টি পশ্চিম পাকিস্তানে ১৩৮টি আসনের ৮১টিতে জয়লাভ করে।

কনজারভেটিভ দলগুলি নির্বাচনে খুব সুবিধা করতে পারেনি। সম্ভবত একই ধরনের পার্টিগুলো একে অপরের সাথে প্রতিদ্বন্দীতার ফলে এমনটি হয়েছে। পিএমএল (কাইয়ুম), পিএমএল (কাউনসিল), পিএমএল (কনভেনশন), জমিয়ত উলেমা-ই-ইসলাম, জমিয়ত উলেমা-ই-পাকিস্তাতন এবং জামায়াতে ইসলামী একত্রে ৩৭টি আসন পায়।

প্রাদেশিক নির্বাচনের ফলাফল 
প্রাদেশিক নির্বাচনে আওয়ামী লীগ পূর্ব পাকিস্তান এ্যাসেম্বলীর ৩০০টি আসনের ২৮৮টি জিতে নেয়। পশ্চিম পাকিস্তানের অপর চারটি এ্যাসেম্বলীতে তারা কোন আসন পায়নি। পাঞ্জাব ও সিন্ধু প্রদেশের এ্যাসেম্বলীতে পাকিস্তান পিপলস পার্টি ভালো করে কিন্তু পূর্ব পাকিস্তানে কোন আসনে জয় পায়নি। উত্তর-পশ্চিম সীমান্ত প্রদেশ এবং বেলুচিস্তানে ন্যাশনাল আওয়ামী পার্টি (ওয়ালি) এবং পিএমএল (কাইয়ুম) ভালো করে।

আওয়ামী লীগের নিরঙ্কুশ জয় 
১৯৭০ সালে পাকিস্তানের সাধারণ নির্বাচনে আওয়ামী লীগ জাতীয় পরিষদ ও প্রাদেশিক পরিষদ উভয় ক্ষেত্রে নির্বাচন করে অভূতপূর্ব সাফল্য লাভ করে। এ নির্বাচন আওয়ামী লীগের রাজনৈতিক ইতিহাসের একটি উজ্জ্বল নক্ষত্র। ১৯৭০ সালের পাকিস্তানের জাতীয় ও প্রাদেশিক নির্বাচনে আওয়ামী লীগের আসন প্রাপ্তির ছক চিত্ররূপঃ

তথ্যসূত্র 

বাংলাদেশের ইতিহাস
পাকিস্তানের ইতিহাস
বাংলাদেশের স্বাধীনতা যুদ্ধ
শেখ মুজিবুর রহমান
১৯৭০-এ নির্বাচন
১৯৭০
১৯৭০-এ পাকিস্তানে নির্বাচন
১৯৭০-এ এশিয়ায় নির্বাচন
বাংলাদেশের মুক্তিযুদ্ধকালীন প্রকাশিত পত্র-পত্রিকা

মুক্তিযুদ্ধের সময় অস্থায়ী সরকারের তথ্য ও বেতার মন্ত্রণালয়ের অধীনে সামগ্রিকভাবে এবং বিভিন্ন অঞ্চল থেকে স্থানীয় ভাবে অনেকগুলো পত্র-পত্রিকা এবং ছোট ছোট হ্যান্ডবিল,বুলেটিন ইত্যাদি প্রকাশিত হত। বাংলাদেশ সরকারের বিভিন্ন কার্যকলাপ, রণাঙ্গনের খবরা খবর, মুক্তিযোদ্ধাদের বিভিন্ন অঞ্চলে বিজয়ের সংবাদ, শরণার্থী শিবিরের দূর্দশা ইত্যাদি মুক্তিযুদ্ধ বিষয়ক নানা ধরনের তথ্য প্রকাশের মাধ্যমে যোদ্ধা ও সাধারণ জনগণকে উৎসাহিত করার জন্যই মূলত এসব পত্রিকা প্রকাশিত হত।

পত্রিকার সংখ্যা ও ধরন 
মুক্তিযুদ্ধের সময় বিভিন্ন সময়ে শুধুমাত্র অবরুদ্ধ বাংলাদেশ, মুক্তাঞ্চল ও মুজিবনগর থেকে প্রায় ৬৪ টি পত্রিকার সন্ধান পাওয়া যায়। এগুলোর মধ্যে কিছু কিছু মুদ্রিত হলেও অধিকাংশ ছিল সাইক্লোস্টাইলের (হাতে লেখা)। ২-৩ টি পত্রিকা বাদে বেশির ভাগই ছিল সাপ্তাহিক। তবে যে ভাবেই প্রকাশিত হোক না কেন, সবগুলোর আদর্শ ও উদ্দেশ্যই ছিল পাকিস্তানিদের বিরুদ্ধে মুক্তিযুদ্ধে বাঙালি জাতিকে উদ্বুদ্ধ করা।

বিতরণ পদ্ধতি 
এসব পত্রিকা বেশি সংখ্যক প্রকাশিত না হওয়ায় খুব একটা সহজলভ্য ছিল না। তাই এসব পত্রিকাগুলোর এক একটি কপি যোদ্ধা ও জনগণদের কাছে ছিল অনেক মূল্যবান। সাধারণত কিশোর বয়সী ছেলেরাই এসব পত্রিকা বিলি করত। বিলি করার সময় তারা পাকিস্তানি বাহিনীর হাতে ধরা পড়ে গেলে তৎক্ষনাত তাদের হত্যা করার ঘটনাও অনেক ঘটেছে

পত্রিকাসমূহের বিবরন 
বিভিন্ন স্থান হতে অনেকগুলো পত্রিকা যুদ্ধের সময় বের হতো। তবে এর কোনটিই নিয়মিত ছিল না। এখানে মুক্তিযুদ্ধকালীণ প্রকাশিত বিভিন্ন পত্রিকাসমূহের সংক্ষিপ্ত বিবরন তুলে ধরা হলো।

ছকের তথ্যসমূহের তথ্যসূত্র।

এছাড়া আরো আছেঃ-
 অভিযান= সম্পাদক: সিকান্দার আবু জাফর।
 বঙ্গবাসী= সম্পাদক: কে এম হোসেন।
 স্বদেশ= সম্পাদক: গোলাম সাবদার সিদ্দিকী।
 স্বাধীন বাংলা= সম্পাদক: সামছুল আলম দুদু।
 সোনার বাংলা= সম্পাদক: সরকার কবীর।
 দাবানল= সম্পাদক: মো, জিনাত আলী।
 বাংলার মুখ= সম্পাদক: সিদ্দিকুর রহমান আশরাফী।
 বাংলার বানী= সম্পাদক: আমির হোসেন।
 মুক্তবাংলা= সম্পাদক: আবুল হাসনাত সা আদত খান।
 সাপ্তাহিক বাংলা= সম্পাদক: মাইকেল দত্ত
 প্রতিনিধি= সম্পাদক: আহমদ ফরিদউদ্দিন।
 মুক্তি= সম্পাদক: শরফুদ্দিন আহমেদ(সাইক্লোস্টাইলে ছাপা)।
 সংগ্রামী বাংলা= সম্পাদক: আবদুর রহমান সিদ্দিক। প্রধান পৃষ্ঠপোষকঃ ভাসানী
 দেশবাংলা= সম্পাদক: ফেরদৌস আহমদ কোরেশী।
 আমার দেশ= সম্পাদক: খাজা আহমদ।
সাপ্তাহিক অামোদ (কুমিল্লা) = সম্পাদক: মোহাম্মদ ফজলে রাব্বী

যুদ্ধকালীণ এত ব্যাপক সংখ্যক পত্রপত্রিকার প্রকাশ দেখে বলা যায় যে এইসব পত্র-পত্রিকার প্রকাশনা ছিল স্বতস্ফূর্ত।

বিদেশে বাঙালিদের প্রকাশিত পত্রিকাঃ-
 পরিক্রমা= বাংলাদেশ স্টিয়ারিং কমিটির জন্সংযোগ বিভাগ কর্তৃক ১১ নং গোরিং স্ট্রিট লন্ডন হতে প্রকাশিত একটি অর্ধ-সাপ্তাহিক।
 বাংলাদেশ পত্র= বাংলাদেশ লীগ অব আমেরিকা,কলেজ স্টেশন শাখা কর্তৃক মুদ্রিত ও প্রচারিত।
 News letter= পূর্ব বাংলার স্বাধীনতার মুখপত্র।
 Bangladesh today= গণপ্রজাতন্ত্রী বাংলাদেশ সরকারের লন্ডনস্থ বাংলাদেশ মিশনের প্রচার বিভাগ কর্তৃক প্রকাশিত পাক্ষিক।
 বাংলাদেশ= বাংলাদেশ লীগ অব আমেরিকার শাখা সংগঠন কর্তৃক মুদ্রিত ও প্রচারিত।
 শিখা= বাংলাদেশ লীগ অব আমেরিকা,নিউইয়র্ক শাখা কর্তৃক প্রকাশিত
 বাংলাদেশ= বাংলাদেশ সমিতি,কানাডা,টরেন্টো শাখা কর্তৃক প্রকাশিত।
 Bangladesh west= বাংলাদেশ লীগ অব আমেরিকা,ক্যালিফোর্নিয়া শাখা।

আরও দেখুন 
 মিরপুর মুক্ত দিবস
 বাঙলা কলেজ বধ্যভূমি

তথ্যসূত্র 

বাংলাদেশের স্বাধীনতা যুদ্ধ
বাংলাদেশের সংবাদপত্র
ডোভার লেন সংগীত সম্মেলন

ডোভার লেন সঙ্গীত সম্মেলন কলকাতায় আয়োজিত একটি বার্ষিক হিন্দুস্তানি শাস্ত্রীয় সংগীত উৎসব। ১৯৫২ সালে দক্ষিণ কলকাতার ডোভার লেন অঞ্চলে এই উৎসবের সূচনা। বর্তমানে অবশ্য সাউদার্ন অ্যাভেনিউয়ের নজরুল মঞ্চে এই উৎসব আয়োজিত হয়। দেশের প্রথম সারির শাস্ত্রীয় সঙ্গীত গায়ক-গায়িকারা এই উৎসবে অংশ নেন। এই ধারার নবীন প্রতিভাদেরও এই উৎসবে অংশগ্রহণের সুযোগ দান করে উৎসাহ দেওয়া হয়।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

কলকাতার উৎসব
ভারতের সঙ্গীত উৎসব
শাস্ত্রীয় সঙ্গীত উৎসব
সঙ্গীত উৎসব
হিন্দুস্তানি শাস্ত্রীয় সঙ্গীত উৎসব
১৯৫২-এ প্রতিষ্ঠিত সঙ্গীত উৎসব
কলকাতার সংস্কৃতি
সাহা ইনস্টিটিউট অফ নিউক্লিয়ার ফিজিক্স

সাহা ইনস্টিটিউট অফ নিউক্লিয়ার ফিজিক্স (সংক্ষেপে এসআইএনপি) কলকাতায় অবস্থিত একটি মৌলিক পদার্থ ও জৈবপদার্থ বিজ্ঞান গবেষণা ও প্রশিক্ষণ কেন্দ্র। বিশিষ্ট ভারতীয় পদার্থবিদ মেঘনাদ সাহার নামাঙ্কিত এই প্রতিষ্ঠানটি কলকাতার বিধাননগর অঞ্চলে অবস্থিত।

মেঘনাথ সাহা ছিলেন ভারতের অগ্রণী পারমাণবিক পদার্থবিদ। ১৯৩৮ সালে তিনি কলকাতা বিশ্ববিদ্যালয়ের পালিত পদার্থবিদ্যা অধ্যাপকের সম্মান লাভ করেন। তিনি একটি নির্দিষ্ট পারমাণবিক পদার্থবিদ্যা শিক্ষা পাঠক্রম ও কর্মসূচি প্রস্তুত করেছিলেন। এই কর্মসূচি অনুসারে জওহরলাল নেহরু ও জে. ডি. আর. টাটার সহায়তায় ১৯৪৯ সালে কলকাতায় ইনস্টিটিউট অফ নিউক্লিয়ার ফিজিক্সের প্রতিষ্ঠা।

এসআইএনপি একটি স্বশাসিত সংস্থা হলেও এর প্রশাসন ভারত সরকারের পরমাণু শক্তি বিভাগ কর্তৃক নিয়ন্ত্রিত হয়। প্রতিষ্ঠানটি কলকাতা বিশ্ববিদ্যালয় কর্তৃক অনুমোদিত।

বহিঃসংযোগ 
 সাহা ইনস্টিটিউট অফ নিউক্লিয়ার ফিজিক্স

কলকাতার গবেষণা প্রতিষ্ঠান
হোমি ভাবা জাতীয় প্রতিষ্ঠান
পদার্থবিদ্যা প্রতিষ্ঠান
ভারতের গবেষণা প্রতিষ্ঠান
কলকাতা বিশ্ববিদ্যালয়
১৯৪৯-এ পশ্চিমবঙ্গে প্রতিষ্ঠিত
পশ্চিমবঙ্গের গবেষণা প্রতিষ্ঠান
পদার্থবিজ্ঞান গবেষণা প্রতিষ্ঠান
কলকাতা বিশ্ববিদ্যালয়ের অধিভুক্ত
স্মিথ অ্যান্ড ওয়েসন

স্মিথ অ্যন্ড ওয়েসন () হচ্ছে যুক্তরাষ্ট্রের সর্ববৃহৎ আগ্নেয়াস্ত্র উৎপাদনকারী প্রতিষ্ঠান। যুক্তরাষ্ট্রের ম্যাসাচুসেটস অঙ্গরাজ্যের স্প্রিংফিল্ডে এটির বাণিজ্যিক সদর দপ্তর অবস্থিত। ১৮৫২ সালে প্রতিষ্ঠিত হওয়ার পর থেকে স্মিথ অ্যান্ড ওয়েসনের পিস্তল ও রিভলভার বিশ্বজুড়ে পুলিশ, ও সশস্ত্রবাহিনীর সদস্যদের কাছে একটি আদর্শ পছন্দ। এছাড়া হলিউডের বিভিন্ন চলচ্চিত্রে স্মিথ অ্যান্ড ওয়েসনের বিভিন্ন অস্ত্রের ছবি ও প্রদশর্নী দেখা গেছে। বিশেষ করে ক্লিন্ট ইস্টউডের ডার্টি হ্যারি চলচ্চিত্রে। প্রতিষ্ঠার পর বহু বছর ধরেই এই অস্ত্রপ্রস্তুতকারী প্রতিষ্ঠানটি অনেক জনপ্রিয় অস্ত্রের সাথে বিশ্বকে পরিচয় করিয়ে দিয়েছে।

তথ্যসূত্র

বহিঃসংযোগ 
 Smith & Wesson Firearms (official website)
 Detailed list of Smith and Wesson Revolvers
 The Snubnose Files, dedicated to the Snubnose Revolver

আগ্নেয়াস্ত্র প্রস্তুতকারী প্রতিষ্ঠান
ন্যাসড্যাকে তালিকাভুক্ত কোম্পানি
ইন্ডিয়ান সার্টিফিকেট অব সেকেন্ডারি এডুকেশন

ইন্ডিয়ান সার্টিফিকেট অফ সেকেন্ডারি এডুকেশন (সংক্ষেপে আইসিএসই) কাউন্সিল ফর দি ইন্ডিয়ান স্কুল সার্টিফিকেট একজামিনেশন আয়োজিত দশম শ্রেণীর পরীক্ষা। এই পরীক্ষা মাধ্যমিক পরীক্ষার সমতুল। এই পরীক্ষা সারা ভারতে আয়োজিত হয়।

তথ্যসূত্র

বহিঃসংযোগ 
•	CISCE Homepage
•	ICSE Preparation Guide

ভারতের শিক্ষাব্যবস্থা
কলকাতার শিক্ষাব্যবস্থা
ক্যারাম

ক্যারাম এক ধরনের টেবিলটপ খেলা। বিলিয়ার্ডস ও টেবিল শাফলবোর্ড খেলার সঙ্গে এই খেলার কৌশলগত সাদৃশ্য লক্ষিত হয়। এই খেলার অপর নাম ফিঙ্গার বিলিয়ার্ডস।

বিস্তারিত 
ক্যারাম আবিষ্কার দক্ষিণ এশিয়ায়। অবশ্য এ নিয়ে বিতর্ক যে নেই তা নয়। কেউ কেউ বলেন, খেলাটা প্রথম শুরু হয় শ্রীলংকায়। অনেকে বলেন, ভারতীয়রাই এক সময় খেলাটা ছড়িয়ে দেয় শ্রীলংকায়। আবার অনেকে বলেন পর্তুগালে। আবিষ্কারের পর সারা পৃথিবীতে যখন ছড়িয়ে পড়ল খেলাটা তখনই বিভিন্ন দেশে ভিন্ন ভিন্ন নিয়মে খেলা হতো।

দক্ষিণ ক্যালিফোর্নিয়ার স্কুলগুলোতে ১৯৫০ থেকে ১৯৮০ সাল পর্যন্ত আমেরিকান পদ্ধতি অনুযায়ী ক্যারাম খেলা হতো। এই ক্যারাম বোর্ডে আবার ছয়টি পকেট থাকত। খেলার নিয়মটা ছিল অনেকটা বিলিয়ার্ডের মতো। ক্যারামের আরেকটা নাম ফিঙ্গার বিলিয়ার্ডস। আমেরিকায় ১৮৯০ সালে শিক্ষক হেনরি হাস্কেল এই খেলার প্রচলিত নিয়মে বদল এনেছিলেন। তিনি স্ট্রাইকারটিকে অনেক হালকা করলেন আর এর ঘুঁটিগুলো বদলে রিংয়ের আকার দিলেন। আজও এই ধরনের ক্যারাম খেলার রীতি আছে। মেক্সিকো ও জাভায় এক সময় কাঠের ক্যারাম বোর্ডের ওপর বোতলের গোল ঢাকনাকে ঘুঁটি করে খেলা হতো। আইসিএফের রুলস বুক অনুসারে ক্যারাম বোর্ডের প্রতি বাহুর দৈর্ঘ্য সর্বনিম্ন ৭৩.৫০ সেন্টিমিটার এবং সর্বোচ্চ ৭৮ সেন্টিমিটার। প্রত্যেকটি পকেটের ব্যাস ৪.৪৫ সেন্টিমিটার। ১৯টি ঘুঁটির মধ্যে ৯টি সাদা, ৯টি কালো ও একটি লাল। প্রতিটি ঘুঁটির ব্যাস ৩.০২ সেন্টিমিটার থেকে ৩.১৮ সেন্টিমিটার এবং ওজন ৫ থেকে ৫.৫০ গ্রামের মধ্যে। স্ট্রাইকারের ব্যাস ৪.১৩ সেন্টিমিটার এবং সর্বোচ্চ ওজন ১৫ গ্রাম। ক্যারামের ঘুঁটিগুলোর রঙ অনুযায়ী পয়েন্ট। লাল রঙের ঘুঁটি, যেটাকে আমরা 'রেড' বলি তার পয়েন্ট সবচেয়ে বেশি। এই ঘুঁটিকে অনেক দেশে কুইন বলা হয়। আইসিএফের নিয়ম অনুযায়ীও 'রেড'কে কুইন বলা হয়।

ভারতের চেন্নাইতে ১৯৮৮ সালে আন্তর্জাতিক ক্যারাম ফেডারেশন (আইসিএফ) গঠিত হয়। এরপর থেকে জাতীয় ও আন্তর্জাতিক ম্যাচগুলোতে নির্দিষ্ট নিয়মই অনুসরণ করা হতে থাকে। আন্তর্জাতিক স্তরে প্রথম ক্যারাম প্রতিযোগিতা হয় ১৯৯৩ সালে।

১৯৯০ সালে বাংলাদেশ ক্যারাম ফেডারেশন গঠিত হয়। বাংলাদেশর সর্বত্র ক্যারাম খেলা ব্যাপক প্রচলিত ও জনপ্রিয় থাকার পরও সে অনুযায়ী আন্তর্জাতিক পর্যায়ে সাফল্য না পাওয়ার কারণ হয়তো, তৃণমূল পর্যায়ে ভিন্ন ভিন্ন নিয়মে খেলাটা খেলা হয়।

১। জুগল কিংবা সিঙ্গেল প্রত্যেক খেলায়ই যারা  প্রথমে হিট করবে তাদের সাদা গুটি থাকবে। অবশ্য বিভিন্ন  সময় বিভিন্ন কালার ব্যবহার হয়ে থাকে। সাধারণত সাদা ও কালো গুটিই ব্যবহার হয়ে থাকে।

তথ্যসূত্র

বহিঃসংযোগ 

 ক্যারাম কাহিনী
 Carrom.org — has official rules and links to national federations
 Punjab State Carrom Association, India
 UK Carrom Association 
 Australian Carrom Federation 
 US Carrom Association — official website with tournament info, membership and stats
 Japan Carrom Federation 
 Japan Carom Association 
 ক্যারাম খেলার নিয়ম কানুন 

 
লক্ষ্যভেদী ক্রীড়া
ভারতীয় উদ্ভাবন
ভারতীয় ছকের খেলা
ইন্ডিয়ান ইনস্টিটিউট অব সোশ্যাল ওয়েলফেয়ার অ্যান্ড বিজনেস ম্যানেজমেন্ট

ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (সংক্ষেপে আইআইএসডব্লিউবিএম) কলকাতার একটি স্নাতকোত্তর বাণিজ্য শিক্ষাকেন্দ্র। এই প্রতিষ্ঠানটি কলকাতা বিশ্ববিদ্যালয়ের অধিভুক্ত। ১৯৫৩ সালে প্রতিষ্ঠিত এই প্রতিষ্ঠান দেশের প্রাচীনতম ম্যানেজমেন্ট ইনস্টিটিউটগুলির অন্যতম। কলকাতা বিশ্ববিদ্যালয় ও পশ্চিমবঙ্গ সরকারের যৌথ প্রয়াসে এই প্রতিষ্ঠানটি স্থাপিত হয়েছিল।

তথ্যসূত্র

বহিঃসংযোগ 
 IISWBM - Official website
 Naval Tata Centre of Excellence in Sports Management

ভারতের বিজনেস স্কুল
কলকাতা বিশ্ববিদ্যালয়
কলকাতার ম্যানেজমেন্ট শিক্ষাপ্রতিষ্ঠান
১৯৫৩-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
১৯৫৩-এ প্রতিষ্ঠিত শিক্ষাপ্রতিষ্ঠান
ধ্রুপদী সভ্যতা

ধ্রুপদী সভ্যতা () হচ্ছে ভূমধ্যসাগরকেন্দ্রিক একটি সাংস্কৃতিক ঐতিহাসিক যুগ, যা অনেকটা প্রাচীন গ্রিস ও রোমের সাথে তুলনীয়। এজন্য এটি গ্রিকো-রোমান বিশ্ব নামেও পরিচিত। এই সময়টিতেই গ্রিক ভাষা এবং রোমান সাহিত্য (যেমন: ইস্কিলুস, ওভিড, হোমার ও অন্যান্য) পূর্ণমাত্রায় বিকশিত হয়।

এটির শুরু হিসেবে বিবেচনা করা হয় খ্রিস্টপূর্ব সপ্তম-অষ্টম শতকে গ্রিক কবি হোমারে মহাকাব্যিক সাহিত্যের সূচনাকে, এবং এটি চলতে থাকে খ্রিস্ট ধর্মের বিকাশ ও রোমান সাম্রাজ্যের পতনের সাথে সাথে (খ্রিস্টের জন্মের ৫ম শতক পর্যন্ত), এবং এটি শেষ হয় ৩০০-৬০০ খ্রিষ্টাব্দের দিকে, এবং এর পর পরই শুরু হয় প্রাক-মধ্যযুগীয় পর্ব (৬০০-১০০০ খ্রিষ্টাব্দ)। বর্তমান আধুনিক সভ্যতার ভাষা, রাজনীতি, শিক্ষাব্যবস্থা, দর্শন, বিজ্ঞান, শিল্পকলা, এবং স্থাপত্যশৈলীতে প্রাচীন গ্রিক সভ্যতার গুরুত্বপূর্ণ অবদান রয়েছে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে।

তথ্যসূত্র

পাদটীকা 
 Grinin L. E. Early State in the Classical World: Statehood and Ancient Democracy. In Grinin L. E. et al. (eds.)Hierarchy and Power in the History of civilizations: Ancient and Medieval Cultures 9pp.31–84). Moscow: URSS, 2008.Early State in the Classical World

 
ভূমধ্যসাগরীয় অঞ্চলের ইতিহাস
সভ্যতা
সময়কাল অনুযায়ী ইউরোপের ইতিহাস
ঐতিহাসিক যুগ
কামিনেমোস পিসান্দো লা সেনদা

কামিনেমোস পিসান্দো লা সেনদা (স্প্যানিশ: Caminemos pisando la senda; বাংলা: চলো হাটতে যাই) বিষুবীয় গিনির জাতীয় সঙ্গীত। এই গানের কথা এবং সুর দিয়েছেন "Atanasio Ndongo Miyone"। ১৯৬৮ সালে স্পেন থেকে স্বাধীনতার পরে একে অবলম্বন করা হয়েছিল।

গানের কথা

তথ্যসূত্র

বহিঃসংযোগ 
 বিষুবীয় গিনির জাতীয় সঙ্গীতের তথ্য

জাতীয় সঙ্গীত
আফ্রিকার জাতীয় সঙ্গীত
স্পেনীয় ভাষার গান
হেকলার অ্যান্ড কক জি৩

জি৩ () একটি জার্মান যুদ্ধ রাইফেল যা কিনা স্নাইপার ও অ্যাসল্ট রাইফেলের সংমিশ্রণ। দ্বিতীয় বিশ্বযুদ্ধ কালীন পরবর্তী সময়ে পশ্চিম জার্মানিতে এই রাইফেল তৈরি করা হয়। এটির সেমি অটোমেটিক এবং অটোমেটিক সংস্করণ রয়েছে। এতে টেলিস্কোপ, নাইট ভিশন টুলস সেট করা যায়। তাছাড়া গ্রেনেড ছোড়ার সুবিধাও রয়েছে।

এতে টেলিস্কোপ সংযুক্তির ব্যবস্থা থাকায় এটি ব্যাটেল ফিল্ড স্নাইপার রাইফেল হিসাবেও বেশ জনপ্রিয় ।

ব্যবহারকারী 

 
 : সশস্ত্র বাহিনীর জন্য বাংলাদেশের সমরাস্ত্র  কারখানায় তৈরি করা হয়।
 
 
 
 
 : 
 
 
 
 
 
 
 
 
 : জি৩৬ দ্বারা প্রতিস্থাপন করা হয়েছে কিন্তু বৃহৎ সংখ্যক রাইফেল সংরক্ষিত অবস্থায় আছে।
 
 : স্থানীয় ভাবে উৎপন্ন
 
 
 
 
 
 
 
 
 
 
 
 
 
 
 
 
 : প্রতিরক্ষা শিল্প কর্পোরেশনের লাইসেন্সের অধীনে।
 
 : স্থানীয় ভাবে উৎপন্ন
 
 
 
 : 
 
 
 
 
 
 
 
 
 
 
  জায়ার

যুদ্ধে ব্যবহার

১৯৬০
 মিয়ানমারের অভ্যন্তরিণ দ্বন্দ্ব (১৯৪৮-বর্তমান)
 পর্তুগিজ ঔপনিবেশিক যুদ্ধ (১৯৬১-১৯৭৪
 পাপুয়া দ্বন্দ্ব (১৯৬২-বর্তমান)
 দ্য ট্রাবলস (১৯৬০-১৯৯৮)
 কলম্বিয়ার দ্বন্দ্ব (১৯৬৪-বর্তমান)
 রোহেদেশিয়ান যুদ্ধ (১৯৬৪-১৯৭৯
 পাক-ভারত যুদ্ধ (১৯৬৫)
 দক্ষিণ আফ্রিকান সীমান্ত যুদ্ধ (১৯৬৬-১৯৯০)
 নাইজেরিয়ান গৃহযুদ্ধ (১৯৬৭-১৯৭০)
 ফুটবল যুদ্ধ (১৯৬৯)

১৯৭০
 বাংলাদেশ স্বাধীনতা যুদ্ধ (১৯৭১)
 পাক-পূর্ব বাংলা যুদ্ধ (১৯৭১)
 তুরস্ক কর্তৃক সাইপ্রাস আক্রমণ (১৯৭৪)
 ইথিয়োপিয়ান গৃহযুদ্ধ (১৯৭৪-১৯৯১)
 লেবানিজ গৃহযুদ্ধ (১৯৭৫-১৯৯০)
 ইন্দোনেশিয়া কর্তৃক পূর্ব তিমুর আক্রমণ (১৯৭৫-১৯৭৬)
 নিকারাগুয়ান বিপ্লব (১৯৭৮-১৯৯০)
 কুর্দিশ-তুর্কি দ্বন্দ্ব (১৯৭৮-বর্তমান)
 সালভাদোরান গৃহযুদ্ধ (১৯৭৯-১৯৯২)

১৯৮০
 ইরান-ইরাক যুদ্ধ (১৯৮০-১৯৮৮)
 সেইচেলেস বিদ্রোহ (১৯৮১)
 দ্বিতীয় সুডানিজ গৃহযুদ্ধ (১৯৮৩-২০০৫)
 লাইবেরিয়ান গৃহযুদ্ধ (১৯৮৯-১৯৯৭)

১৯৯০
 তুয়ারেগ বিদ্রোহ (১৯৯০–১৯৯৫)]]
 উপসাগরীয় যুদ্ধ (১৯৯০-১৯৯১)
 যুগোস্লাভিয়ার যুদ্ধ (১৯৯১-২০০১)
 কঙ্গ গৃহযুদ্ধ (১৯৯৭-১৯৯৯)
 কারগিল যুদ্ধ (১৯৯৯)

২০০০
 আফগানিস্তান যুদ্ধ (২০০১-বর্তমান)
 ইরাক যুদ্ধ (২০০৩-২০১১)
 কিভু দ্বন্দ্ব (২০০৪-বর্তমান)
 সোমালিৎা গৃহযুদ্ধ (২০০৯-বর্তমান)

২০১০
 লিবিয়ান দ্বন্দ্ব (২০১১-বর্তমান
 সারিয়ান গৃহযুদ্ধ (২০১১-বর্তমান)
 ইয়েমেনি গৃহযুদ্ধ (২০১৪–বর্তমান)

তথ্যসূত্র

বহিঃসংযোগ 
 এইচকে
 এইচকে জাদুঘর
  

আগ্নেয়াস্ত্র
হেকলার অ্যান্ড কক
অ্যাসল্ট রাইফেল
ইরিত্রিয়া, ইরিত্রিয়া, ইরিত্রিয়া

ইরিত্রিয়া, ইরিত্রিয়া, ইরিত্রিয়া (তিগ্রিনিয়া: ኤርትራ ኤርትራ ኤርትራ; ইংরেজি: Eritrea, Eritrea, Eritrea) ইরিত্রিয়ার জাতীয় সঙ্গীত। ১৯৯৩ সালে স্বাধীনতার পরে একে অবলম্বন করা হয়েছিল। এই গানের কথা দিয়েছেন "সলোমন টেহায়ে বেরাকি" এবং রচনা করেছেন "আইজাক আব্রাহাম মেহারেজগী" এবং "আরোন টেকলে টেসফাটসিওন"।

গানের কথা

তথ্যসূত্র

বহিঃসংযোগ 
 MIDI File( 2009-10-31)

জাতীয় সঙ্গীত
ইরিত্রিয়ার জাতীয় প্রতীক
আফ্রিকার জাতীয় সঙ্গীত
১৯৮৬-এর গান
অ্যাঞ্জেলিকা হিউস্টন

অ্যাঞ্জেলিকা হিউস্টন (; জন্ম: ৮ জুলাই ১৯৫১) হলেন একজন মার্কিন অভিনেত্রী। হিউস্টন তার পরিবারের তৃতীয় ব্যক্তি, যিনি একাডেমি পুরস্কার জয় করেছেন। এর আগে তার বাবা পরিচালক জন হিউস্টন, ও দাদা অভিনেতা ওয়াল্টার হিউস্টনও অস্কার জয় করেছিলেন। ১৯৮৫ সালে প্রিৎজিস অনার চলচ্চিত্রে অভিনয় করার জন্য হিউস্টন একাডেমি পুরস্কার লাভ করেন। পরবর্তীতে ১৯৮৯ ও ১৯৯০ সালে যথাক্রমে এনিমিস, আ লাভ স্টোরি, ও দ্য গ্রিফটারস চলচ্চিত্রে অভিনয়ের জন্য তিনি একাডেমি পুরস্কারের মনোনয়ন লাভ করেছিলেন। এছাড়া তিনি ১৯৯১ ও ১৯৯৩ সালে দুই বার গোল্ডেন গ্লোব পুরস্কারের জন্যও মনোনীত হয়েছিলেন।

ব্যক্তিগত জীবন 
১৯৬০ সালে একজন কিশোরী মডেল হিসেবে কাজ করার সময় তিনি আলোকচিত্রী বব রিচার্ডসনের সাথে সম্পর্কে জড়িয়ে পড়েন, যিনি ছিলেন তার চেয়ে বয়সে ২৩ বছর বড়। এছাড়া অভিনেতা রায়ান ও'নিল, ও জ্যাক নিকোলসনের সাথেও তার সম্পর্ক ছিলো। হিউস্টন ১৯৭৭ সালে পরিচালক রোমান পোলানস্কির বিচারের সময় একজন প্রত্যক্ষদর্শী বা সাক্ষী হিসেবে ছিলেন, কারণ যে দোষে পোলানস্কি বিচারের মুখোমুখি হয়েছিলেন, সেই ১৩ বছর বয়সী মেয়েটিকে ধর্ষণ করা হয়েছিলো নিকোলসনের বাসাতেই। তার ভাষ্য ছিলো যে, তিনি হঠাৎ বাসাতে ঢুকতে পেয়ে ব্যাপারটি দেখতে পান, এবং পরবর্তীতে তিনি তা ব্যক্তিগতভাবে শুধু নিকোলসনের সাথেই শেয়ার করেন যে, অপরাধের শিকার মেয়েটিকে তিনি পোলানস্কির সাথে নিকোলসনের শোবার ঘরে দেখেছেন।

তথ্যসূত্র

বহিঃসংযোগ 

 
 
 

১৯৫১-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আয়ারল্যান্ডে মার্কিন প্রবাসী
ইংরেজ বংশোদ্ভূত মার্কিন ব্যক্তি
ইতালীয় বংশোদ্ভূত অভিনেত্রী
ইতালীয় বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
কানাডীয় বংশোদ্ভূত মার্কিন ব্যক্তি
ব্রিটিশ বংশোদ্ভূত অভিনেত্রী
স্কটিশ বংশোদ্ভূত মার্কিন ব্যক্তি
স্কটিশ-আইরিশ বংশোদ্ভূত মার্কিন ব্যক্তি
মার্কিন মহিলা চলচ্চিত্র পরিচালক
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র পরিচালক
মার্কিন টেলিভিশন অভিনেত্রী
মার্কিন নারী মডেল
মার্কিন স্মৃতিকথাকার
যুক্তরাজ্যে মার্কিন প্রবাসী
হিউস্টন পরিবার
শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
মার্কিন অ-কল্পকাহিনী লেখিকা
ক্যালিফোর্নিয়ার নারী মডেল
ক্যালিফোর্নিয়ার চলচ্চিত্র পরিচালক
২১শ শতাব্দীর মার্কিন লেখিকা
হল্যান্ড পার্ক স্কুলে শিক্ষিত ব্যক্তি
পেন্সিল হিল

পেন্সিল হিল () যা স্টিলেটো হিল (Stiletto heel) বা মার্কিন ইংরেজিতে স্পাইক হিল (Spike heel) নামেও পরিচিত, একটি লম্বা, চিকন হিলের জুতা যা বিভিন্ন প্রকার বুট জুতা ও সাধারণ জুতাতে দেখতে পাওয়া যায়। সাধারণত নারীদের ব্যবহৃত জুতাতেই এ ধরনের হিল ব্যবহৃত হয়। ১৯৩০-এর দশকের শুরুর দিকে এই ধরনের জুতাকে নির্দেশ করতে স্টিলেটো ড্যাগার (stiletto dagger) শব্দজোড়া ব্যবহৃত হতো, এবং এজন্যই এ জুতার নামকরণ করা হয় ‘স্টিলেটো হিল’। স্টিলেটো ড্যাগার হচ্ছে এক প্রকার ছুরি যার নিম্নভাগ যথেস্ট চিকন এবং এই ধরনের হিলের সাথে তার সাদৃশ্য পাওয়া যায়। এই হিলে দৈর্ঘ্য ২.৫ সেন্টিমিটার বা ১ ইঞ্চি থেকে ২৫ সেন্টিমিটার বা ১০ ইঞ্চি পর্যন্ত হতে পারে; কিছু ক্ষেত্রে, পরিবেশ বিচারে এর থেকে বেশি উঁচু পেন্সিল হিলও দেখা যায়, এবং এই হিলের মাটিতে হিলের যে অংশ স্পর্শ করে তার ব্যাস এক সেন্টিমিটার থেকে আধা ইঞ্চি বা ১ সেন্টিমিটারের কম হয়। হিলের দৈর্ঘ্য আধা ইঞ্চি থেকে বেশি ব্যাসের কিন্তু ৫ সেন্টিমিটারের কম হলে তা কিটেন হিল নামে পরিচিত। তাই সকল প্রকার উঁচু এবং চিকন হিল-ই পেন্সিল হিল নামে পরিচিত হবে না। ১৯৫০-এর দশকের এবং ১৯৬০-এর দশকের একেবারে গোড়ার দিকে এধরনের হিলগুলো ব্যাস ছিলো মাত্র ৫ মিলিমিটার। যেহেতু এই হিলগুলো মাটি স্পর্শকারী অংশটি হয় খুবই চিকন, তাই অনেক ক্ষেত্রেই সে স্থানটি আরো বেশি সুসংহত করতে আলাদা টিপ ব্যবহৃত হয়।

তথ্যসূত্র 

জুতা
১৯৯০-এর দশকের ফ্যাশন
২০০০-এর দশকের ফ্যাশন
২০১০-এর দশকের ফ্যাশন
পেন্সিল স্কার্ট

পেন্সিল স্কার্ট () হচ্ছে মেয়েদের পরিহিত এক প্রকার স্কার্ট। এটি দেখতে লম্বা, এবং বেশ আঁটোসাঁটোভাবে এটি তৈরি করা হয়। পেন্সিল স্কার্ট সচরাচর কোমর থেকে শুরু হয়ে হাটুর ওপর বা ঠিক হাটুর নিচে এসে শেষ হয়। পেন্সিলের মতো লম্বা ও চিকন (আটোসাটো) হওয়ায় এর নাম হয়েছে পেন্সিল স্কার্ট।

স্টাইল 
পেন্সিল স্কার্টকে ক্লাসিক ফ্যাশনেবল পোশাক হিসেবে গণ্য করা হয়, এবং সেই সাথে পশ্চিমা নারীদের ওয়াড্রোবে থাকা একটি সাধারণ পোশাক হিসেবে ধরা হয়। এটি মূলত স্যুটের একটি অংশ হিসেবে পরিধান করা হয়। এটি আটোসাটো হওয়া চলাচলে অসুবিধা হতে পারে বিবেচনা করে সাধারণত এই স্কার্টে পেছন দিকে মাঝবরাবর সামান্য একটু অংশ চিরে দেওয়া হয়। আবার কিছু ক্ষেত্রে চিরে দেওয়ার বদলে কিছু অংশ ভাঁজ করেও দেওয়া হয়, যা আরো বেশি মার্জিত। এই ভাঁজ করার ফলে ভাঁজকৃত অংশ চাহিদা মতো প্রসারিত হয়ে চলাচলে সুবিধা সৃষ্টি করে। ক্লাসিক ফ্যাশন অনুযায়ী এই ধরনের স্কার্টের সাথে মানানসই জুতা হচ্ছে উঁচু হিলের জুতা, সেই সাথে স্টকিং এবং টাইটস। এছাড়া কালো পাড়ের হোসিয়ারিও পেন্সিল স্কার্টের সাথে মানানসই, যা মূলত এ ধরনের স্কার্টের ১৯৫০-এর দশকের স্টাইল।

তথ্যসূত্র 

১৯৪০-এর দশকের ফ্যাশন
১৯৫০-এর দশকের ফ্যাশন
১৯৬০-এর দশকের ফ্যাশন
১৯৭০-এর দশকের ফ্যাশন
১৯৮০-এর দশকের ফ্যাশন
১৯৯০-এর দশকের ফ্যাশন
২০০০-এর দশকের ফ্যাশন
২০১০-এর দশকের ফ্যাশন
ফ্যাশনের ইতিহাস
স্কার্ট
লিপস্টিক

ওষ্ঠরঞ্জনী বা ইংরেজিতে লিপস্টিক () হচ্ছে এক প্রকার প্রসাধনী দ্রব্য যা বিভিন্ন রকম রঞ্জক পদার্থ, তেল, মোম এবং ত্বক কোমলকারী পদার্থের সন্নিবেশে তৈরি হয় এবং মুখের সৌন্দর্য বৃদ্ধিতে তা ঠোঁটে প্রয়োগ করা হয়। ওষ্ঠরঞ্জনী বিভিন্ন প্রকারের হতে পারে। ওষ্ঠরঞ্জনী সাধারণত নারীদের দ্বারা ব্যবহৃত হয় এবং রূপসজ্জার কার্য ব্যতীত ছেলেরা এটি ব্যবহার করেন না। নারীদের ক্ষেত্রেও বয়সন্ধিকালে রয়েছেন এমন মেয়ে বা তরুণীরা সচারচর ওষ্ঠরঞ্জনী ব্যবহার করেন না, কারণ সেসময় ঠোঁটের প্রাকৃতিক রং ও ভাঁজ, সর্বোপরি সৌন্দর্য অটুট থাকে।.

ইতিহাস 

প্রাচীন সিন্ধু সভ্যতার নারীদের মাঝে মুখের সৌন্দর্য বৃদ্ধিতে ঠোঁটে ওষ্ঠরঞ্জনী ব্যবহারের প্রমাণ পাওয়া যায়। প্রাচীন মিশরীয়রা সামুদ্রিক আগাছা থেকে আরোহিত পার্পল-লাল রং এর এক প্রকার পদার্থের সাথে ০.০১% আয়োডিন, এবং কিছু ব্রোমিন মিশিয়ে এক ধরনের রঞ্জক পদার্থ ব্যবহার করতেন, যা ওষ্ঠরঞ্জনী হিসেবে প্রয়োগ করা হতো। রানী ক্লিওপেট্রা তাঁর ঠোঁটে ওষ্ঠরঞ্জনী ব্যবহার করতেন যা তৈরি হতো মেরুন রংয়ের বিটল পোকা থেকে, এর ফলে ঠোঁটে একটি গাঢ় লাল আভা ফুটে উঠতো, এছাড়া বেজ দেওয়া জন্য ব্যবহৃত হতো পিঁপড়া।

ওষ্ঠরঞ্জনীর ঐতিহ্য

উপকরণ
মোম, রং এবং কিছু রাসায়নিক পদার্থ।

মার্কা
আগে কেবলমাত্র প্রাকৃতিক উপকরণ দিয়ে ওষ্ঠরঞ্জনী তৈরি করা হতো। তবে যুগের আধুনিকতার সাথে সাথে ওষ্ঠরঞ্জনীর উপকরণেও এসেছে আমূল পরিবর্তন। বর্তমানে তা তৈরিতে সব সময় প্রাকৃতিক উপাদান ব্যবহার করা হয় না। বর্তমানে আধুনিক উপায়ে অনেক রাসায়নিক দ্রব্য তথা উপকরণ ব্যবহারে তৈরি হচ্ছে ওষ্ঠরঞ্জনী বা লিপস্টিক। বিভিন্ন মার্কা বা কোম্পানি বিভিন্ন উপকরণ ব্যবহারে নানা উপায়ে তৈরি করছে এসব ওষ্ঠরঞ্জনী। তারা বিভিন্ন দামে সেগুলো বিক্রিও করছে। ক্রেতারা তাদের পছন্দের মার্কার ও রঙের ওষ্ঠরঞ্জনী সাধ্য অনুযায়ী ক্রয় করছেন। ওষ্ঠরঞ্জনী বা লিপস্টিকের মার্কার মধ্যে বিশ্বজনীন জনপ্রিয় কিছু মার্কা হচ্ছে  লরিয়্যাল (Loreal), জরডানা (Jordana), ল্যাকমি (Lakme), গোল্ডেন রোজ (Golden Rose), রেভলন (Revlon), নিওর (Nior), রিভাজ (Rivaj), লোটাস (Lotus), ডেভিস (Davis),জ্যাকলিন (Jackeline) ইত্যাদি।

মার্কাভেদে এসব ওষ্ঠরঞ্জনীর দাম ও গুণগত মানও ভিন্ন।

আরও দেখুন

তথ্যসূত্র 

প্রসাধনী
সাজগোজ
ওয়োদেফিট জেসজেশি, ওয়িদ ইন্নাত ইতয়োপ্প'ইয়া

ওয়োদেফিট জেসজেশি, ওয়িদ ইন্নাত ইতয়োপ্প'ইয়া (আমহারীয়: የዜግነት ክብር በኢትዮጵያችን ፀንቶ; বাংলা: সামনে কুচকাওয়াজ, প্রিয় মা ইথিওপিয়া) ইথিওপিয়ার জাতীয় সঙ্গীত। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"। একে ১৯৯২ সালে অবলম্বন করা হয়।

ইথিওপিয়ার প্রথম জাতীয় সঙ্গীত ছিল "ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ"। একে ১৯৩০ থেকে ১৯৭৫ সালে পর্যন্ত জাতীয় সঙ্গীত হিসেবে ব্যবহার করা হয়েছিল। এর সুর দিয়েছিলেন "কেভোরক নালবানদিয়ান"। ১৯৭৫ সালে "ইথিওপিয়া, ইথিওপিয়া, ইথিওপিয়া কিদেমি" একে প্রতিস্থাপন করে। এর কথা দিয়েছেন "আসসেফা জেব্রা-মারিয়াম তেসসামা" এবং সুর দিয়েছেন "ডানিয়েল ইয়োহান্নেস হাগোস"। একে ১৯৭৫ থেকে ১৯৯২ সালে পর্যন্ত জাতীয় সঙ্গীত হিসেবে ব্যবহার করা হয়েছিল।

গানের কথা

তথ্যসূত্র

বহিঃসংযোগ 
Ethiopian national anthem video (vocal)

জাতীয় সঙ্গীত
ইথিওপিয়ার জাতীয় প্রতীক
আফ্রিকার জাতীয় সঙ্গীত
১৯৯২-এর গান
লা কোনকোরদ

লা কোনকোরদ (ফরাসি: La Concorde, বাংলা: মিল বা সামঞ্জস্য) গাবনের জাতীয় সঙ্গীত। এই গানের কথা এবং সুর দিয়েছেন "জর্জ আলেকা দামাস"। একে ১৯৬০ সালে অবলম্বন করা হয়।

গানের কথা

তথ্যসূত্র

বহিঃসংযোগ 
 Real Audio file (instrumental)
 MIDI file

জাতীয় সঙ্গীত
গ্যাবনের জাতীয় প্রতীক
আফ্রিকার জাতীয় সঙ্গীত
১৯৬০-এর গান